Efter flere måneders venten kan Ingstrup Musik- og Idrætsefterskole nu tage sin nye kunstgræsbane i brug.

Et stort ønske er blevet opfyldt på Ingstrup Musik- og Idrætsefterskole. Lørdag formiddag tog skolen nemlig hul på indvielsen af sin nye kunstgræsbane - en bane der har været flere måneder undervejs. Efterskolen har en fodboldlinje med over 40 elever, og det har været et stort ønske fra dem at få en kustgræsbane, så de kan dyrke deres linjefag og store interesse hele året rundt. I forbindelse med etableringen af banen er der også installeret lys ved, så eleverne kan spille fodbold, når det er mørkt. På Ingstrup Musik- og Idrætsefterskole mener ledelsen også, at banen er en god fremtidsinvestering, da den kan hjælpe med at tiltrække nye, fodboldinteresserede elever. Banen er først og fremmest beregnet til at efterskolens elever skal bruge den, men også lokale klubber og andre interesserede får mulighed for at leje sig ind på banen.